# Taylor Momsen

Taylor Michel Momsen (St. Louis, Missouri ; 1993ko uztailaren 26a) aktore, konpositore eta modelo estatubatuarra da. The Pretty Reckless hard rock taldeko liderra da. Jenny Humphrey Gossip Girl telesailean eta Cindy Lou Who The Grinch filmean interpretatzeagatik ere ezaguna da.

## Biografia

Michael eta Collette Momsenen alaba da, eta Sloane Momsen izeneko arreba gazteagoa du. Jatorri errusiarra du. Haurtzaroan, Lourdesko Andra Maria ikastetxean ikasi zuen eta katolikoa bezala hezitua izan zen.
Bi urte lehenago amaitu zuen batxilergoa, aitortu zuen aspergarri samarra zela eta "artista zela eta ez zuela trigonometriarik behar izango".

### Aktore karrera

Ibilbide profesionala hiru urterekin hasi zuen Shake 'N' Bake iragarkian. 2000. urtean Honey Bee Swan-en papera lortu zuen The Prophet's Game filmean. Bere lehen paper hadia Cindy Lou Who-ren The Grinch filmean izan zen. Horren ondoren, Julie Moore-ren papera lortu zuen We Were Soldiers filmean, 2002an, Sloane ahizpa ere agertzen zen. Urte horretan ere Alexandraren papera egin zuen Spy Kids 2: The Island of Lost Dreams filmean. Urte horretan bertan, Hannah Montanaren paper protagonistaren entzunaldira aurkeztu zen, eta hiru onenen artean egon zen, baina pertsonaia Miley Cyrus-i eman zioten.
Momsenek Gretel-en papera antzeztu zuen Hansel & Gretel eta Saving Shiloh filmetan 2006an, baita Walt Disney Pictures-ko Underdog filmean ere, Molly antzezten. 2007an, Taylorrek Jennifer antzeztu zuen Gus Van Sant-en Paranoid Park filmean eta Madison Kramer Spy School-en 2008an .
2007an, Jenny Humphrey pertsonaia izateko hautatu zuten The CW-ko Gossip Girl telesailean. Laugarren denboraldiko lau ataletan bakarrik agertu zen Momsen The Pretty Reckless bere taldearekin egindako bira dela eta. Horren ostean, laugarren denboraldiko hamargarren kapitulutik aurrera parte hartzeari utzi zion. 2011ko abuztuaren 16an, Momsenek Elle aldizkariari esan zion bere musika ibilbidean zentratzeko antzezteari uko egiten ziola. Aktore lanak alde batera utzi arren, Gossip Girl filmaren azken kapituluan parte hartu zuen agerraldi laburra eginez.

### Modelo lana

Taylor Momsen bi urterekin hasi zen modeloa izaten. 2008ko ekainean, hamalau urte zituela, Momsenek IMG Modelsekin sinatu zuen.
New Look enpresa britainiarraren 2010eko udaberria-udako bildumaren aurpegia izan zen. 2010ean Madonnaren moda lerroaren protagonista izango zenaren inguruko espekulazioen ostean, Momsen iragarri zuten. Handik astebetera, John Gallianoren emakumeentzako perfume berriaren modelo bezala iragarri zuten, 2010eko udazkenean atera zena.
2013ko ekainean, Momsenek kontratua sinatu zuen NEXT Modeling Management modelo agentziarekin.

### Musika

Bost urterekin Christmas, "Why Can't I Find You?" ("Gabonak, zergatik ezin zaituztet aurkitu?") Abestia grabatu zuen. The Grinch-en soinu bandarako. 2002an, "One Small Voice" —Myra eta Camille Winbush-ekin batera— eta "Rudolph The Red-Nosed Reindeer" grabatu zituen, School's Out! Christmas bilduma albumerako.
Heidi Montag-ek "Blackout" grabatu zuen, Momsenek idatzitako abestia. Momsenen arabera, zortzi urte besterik ez zituela idatzi zuen abestia, eta ekoizle batekin batera maketa gisa grabatu zuen. Montag-ek abestia single digital bakar gisa kaleratu zuen, Spencer Pratt senarrak grabatutako bideokliparekin. Momsenek grabazioaren ostean azaldu zuen: “Honela nago: ados, zortzi urteko neska baten abesti bat kantatzen ari naiz, baina ondo dago. Dibertigarria da, ez dudalako saldu edo ezer eta dei hau jaso nuelako: idatzi al duzu abesti hau Heidi Montag-entzat?. Eta harritu nintzen; Zer? ». Abestia Montag-en disko batean agertu zen, Superficial.
Momsenek "musikarekin ni neu izan naiteke" esan zuen, eta "Antzeztea erraza da. Aspalditik egiten dut, eta maite dut. Baina pertsonaia bat antzezten ari zara. Musika pertsonalagoa da, idatzi egiten duzulako eta zure urrats bakoitzean parte hartzen duzulako». 2009ko martxoan, Momsen-ek OK! Magazine aldizkarirako elkarrizketan esan zuen bere taldeak, The Pretty Reckless-ek, Interscope Records-ekin kontratua sinatu zuela. Abestu zuen, gitarra akustikoa jo zuen eta kantu guztiak idatzi zituen diskoan Kato Khandwalarekin eta Ben Phillipsekin batera. Revenge is Sweeter Tour-en The Veronicas taldearen laguntza taldea ere izan ziren 2009ko udaberrian.
Taldearen Light Me Up estreinako diskoa 2010eko abuztuaren 30ean kaleratu zen eta seigarrena debuta egin zuen Erresuma Batuan, eta hemezortzigarrena Irlandan. Bere lehen singlea "Make Me Wanna Die" 16. tokira iritsi zen, eta bere bigarren "Miss Nothing" 39. tokira. Hirugarren eta azken singlea "Just Tonight" izan zen.
2011n, The Pretty Reckless Evanescence-ren talde gonbidatua izango zela iragarri zen urte hartako udazkenean Estatu Batuetan eta Kanadan zehar egindako biran, eta Guns N 'Roses-ena azaroan.
2012ko martxoaren 6an, taldearen bigarren EPa kaleratu zen, Hit Me Like A Man izenburupean, eta hilabete batzuk geroago Hego Amerikan egin zuten lehen biran sartu ziren. Bitartean, 2012ko abenduaren 11n single berria kaleratu zen, "Kill Me" izenekoa, eta 2013ko ekainaren 17an "Follow Me Down" kaleratu zen, taldearen bigarren estudioko Going To Hell izeneko diskoko bi single. 2014ko martxoaren 17an kaleratu zen arrakasta handiz.

## Diskografia The Pretty Reckless taldearekin
### Estudioko diskoak

** 2010: Light Me Up
** 2014: Going To Hell
** 2016: Who You Selling For

### EP

* 2010: The Pretty Reckless (EP)
* 2012: Hit Me Like a Man

### Sigleak

* "Make Me Wanna Die" (2010)
* " Miss Nothing" (2010)
* "Just Tonight" (2010)
* "You" (2012)
* "My Medicine" (2012)
* "Kill Me" (2012)
* "Going To Hell" (2013)
* " Heaven Knows " (2014)
* "Messed Up World (F'd Up World)" (2014)
* "Take Me Down" (2016)
* "Oh My God" (2017)
* « Death By Rock And Roll »(2020)

## Erreferentziak

* ↑ https://twitter.com/taylormomsen/status/354258279599308800
* ↑ Taylor Momsen News, Pictures, and Videos. TMZ.com.
* ↑ 5 Reasons To Worry About Taylor Momsen. Jezebel.com.
* ↑ It's Shake 'N Bake, and 3-year-old Taylor Momsen helped... without raccoon eyes. PopWatch.
* ↑ Taylor Momsen Glad She's Not 'Hannah Montana'. www.starpulse.com.
* ↑ Taylor Momsen - Biography. IMDb.com.
* ↑ ‘Gossip Girl’ Sidelines Taylor Momsen – Deadline.com. Deadline.com.
* ↑ Taylor Momsen: From Gossip Girl to Supermodel. Offtherack.people.com.
* ↑ Taylor Momsen: Girl on Film. Teenvogue.com.
* ↑ Taylor Momsen for new look. The Express online.
* ↑ Grazia Fashion: Taylor Momsen is the face of Material Girl!. Graziadaily.co.uk.
* ↑ Grazia Fashion: Taylor Momsen To Model For Galllano!!. Graziadaily.co.uk.
* ↑ Taylor Momsen vuelve a tomarse en serio su carrera. .
* ↑ School's Out! Christmas. Wikipedia - English.
* ↑ Momsen 'surprised by Montag song cover'. Digital Spy.
* ↑ Taylor Momsen: 'Music is my only goal'. Digital Spy.
* ↑ Taylor Momsen Not Kissing Chace Crawford Offscreen. Okmagazine.com.
* ↑ TAYLOR MOMSEN'S "Pretty Reckless": The Veronicas Pick "GOSSIP GIRL" Band As Tour Opener. HuffingtonPost.com.
* ↑ New Song from Taylor Momsen's Pretty Reckless. SPIN.com.
* ↑ Taylor Momsen announces tour with Evanescence. allheadlinenews.com.
* ↑ Twitter / @taylormomsen: First Evanescence, then... .... Twitter.
* ↑ The Pretty Reckless to support the Guns ‘N Roses tour!. Taylor-Momsen.net.

## Kanpo estekak

* Datuak: Q193509
* Multimedia: Taylor Momsen / Q193509